שאלה: שינוי נטייה מינית: מזמן לא כתבתי, אבל בזמן האחרון חזרתי לשימוש באינטרנט, לא דברים רעים אבל משחקים כדי להעביר את הזמן (למשל בחיים האמיתיים אני חשוב כמת,ובמשחק אחד הצלחתי כמעט ליהיות ראש עיר). יש לי שאלה קשה שמקוננת בלבי יותר מדי זמן. אני מבקש שתענה לי תשובה ברורה. הרבה פעמים למדנו ביחד, שאלתי אותך אין ספור שאלות בכל מיני תחומים, שמירת שבת, כשרות,כיבוד הורים ומורים,פרקי תהילים,פרשת שבוע, ותכלה היריעה אם אמשיך לפרט את הרשימה הארוכה. בכל תחום, בכל עניין, ענית לי כמו מכונת ירייה, הסברת את הנושא, הבאת את הדעות השונות, וכל זה בעל פה. כן, היו פעמים שעיינו ביחד בספרים, אבל מימיי "לא לנתי בלא תשובה", ואפילו את השיחה היינו מנתקים רק אחרי שהכל היה ברור. בכל דבר חוץ מ.זה, ועל זה השאלה שלי: 1)האם ניתן לשנות נטייה? (כבר ענית והסברת שכן ואני מקבל את התשובה, אז אל תתמקד בזה 2) איך עושים את זה???????????????? למדת בישיבה 10 שנים, אתה בעולם התורה לפחות 30 שנה, ואתה בא להגיד שאין משהו על זה ביהדות? כלום? במסכת ברכות נותנים כישוף כדי לראות שדים. לראות שדים, שתאמין לי שאפשר ואף עדיף לחיות בלי זה, מופיע בגמרא, ונושא כל כך מהותי שרבים חללים הפיל, אם זה קרבנות מסכנים ואם זה אלה שמתמודדים יום יום ונגזר עליהם למות לבד בלי אשה וילדים, אין כלום? אין "מאן דבעי לשנויי נטייתה, יזיל לאתרא ד. ויאמר תהילים ד. ויעשה. ושב ורפא לו", תאמין לי חפשתי. 3) קצה החוט היחיד שמצאתי זה "משביעו רעב, מרעיבו שבע" והרמב"ן על הפסוק "למען ספות הרווה את הצמאה", בספר דברים, והרמב"ם על תיקון המידות שבהתחלה צריך לנהוג בקיצוניות ואז לחזור לאמצע. מה שהבנתי מזה, שניתוק מהתאווה יכולה להרוג את היצר. ניסיתי לנהוג בקיצוניות, לא לראות שום מראה גם אם הוא מותר מן הדין,עד שיעבור. אם היה לי את הכח להתמיד בהנהגה זו, ברור לי שהיה מצליח, אבל אין מה לעשות, אני לא על אי בודד. תמיד יש קולות שאסרתי על עצמי שחודרים מבחוץ ומבפנים, לפעמים באים משפחה, והשעמום וחוסר הצלחה בלימוד השיבו אותי לאינטרנט, שבו לפעמים יש תמונות מותרות מן הדין, אבל לא בשבילי. אז אני שואל שוב: מדוע אין תשובה ברורה בנושא זה, והאם לך יש תשובה.
תשובה: התיאור שלך אותי בשאלה, לא מתאים. נראה לי שחשבת על מישהו אחר. אני לא למדתי בישיבה 10 שנים וכיו"ב אבל לשאלתך אשיב ברצון. התורה וח לא עוסקים בנטיות, הם פונים אל האדם. אדם שנברא עם אברים של זכר הוא זכר ומי שיש לה אברים של נקבה היא נקבה. וביחד, זכר ונקבה, הוא והיא, מביאים יחד ילדים לעולם. נטיות הפוכות זו בחירה. אצל היוונים ועוד עמים קדמונים היתה תרבות של משכב זכר אבל הם לא נתפסו כנטיות אלא כבחירה של פעילות מינית בין זכרים. את זה התורה אוסרת. ודאי, כמו בכל תחום ובכל ענין לא כולם זהים. יש אנשים עם צרכים מיניים אחרים. כל מני סגנונות וצרכים מיניים שונים ומשונים. אני מעתיק לך דיון בנושא מתוך הויקיפדיה. תראה בעצמך שעד לפני מספר שנים גם הומוסוקסיאליות נחשבה סטיה וכיום היא לא נחשבת. התנ"ך וח לא מבחינים בין סטיות ונטיות. מה שמותר מותר ומה שאסור אסור. הטענה שלך על החיים הקשים של בעלי נטיות נכונה מאוד. אנחנו בעולם שיש בו הרבה סבל. יש אנשים רבים שהחיים שלהם קשים מאוד: יש נכויות גופניות ונפשיות רבות ומחלות וקשיים חברתיים וכלכליים. כמו שאין בתנ"ך ובח סגולות להרפא ממחלת נפש רחמנא לצלן או משיתוק מוחי. אין דרך לרפא עקרות רחמנא לצלן ולא לתקן נזקים נפשיים מהתעללות מינית, כך אין דרך לרפא הומואים כמו שאין דרך לרפא פדופיליה ונקרופיליה. יחד עם זאת. בשונה מזוג עקר שגורלם המר לא יאפשר להם לזכות בפרי בטן, - הומואים וכיו"ב יכולים לקבל החלטה להנשא למישהו מהמין השני כדי לקחת אישה וללדת ילדים. לכן לא נכון לקבוע שנגזר גורלם. אני מכיר באופן אישי ידיד שהיו לו נטיות הפוכות והוא בנה בית ומשפחה יציבה ואהובה. על היצר נאמר -  אתה תמשול בו. כדי לקבל תמיכה לפעולה מעשית תפנה ל עצת נפש